Täiendava informatsiooni küsimine ei pea ilmtingimata tähendama, et klienti seaduserikkumises kahtlustatakse.
Oktoobris aastal 2017 jõustus rahapesu ja terrorismi tõkestamise seaduse (RahaPTS) uus redaktsioon, mille väljatöötamise vajadus tekkis seoses Financial Action Task Force’i 2012. aastal välja töötatud uute rahvusvaheliste rahapesu ja terrorismi rahastamise standardite kehtestamisega ja nende ülevõtmisega Euroopa Liidu õigusesse.
Ehkki ka enne seda sisaldas Euroopa Liidu (ja seetõttu ka Eesti) õigus olulisemaid meetmeid, mida rahapesu ja terrorismi rahastamise kuritegude ennetamiseks rahvusvaheliselt vajalikuks peetakse, on praegu kehtiv seadusandlus keskendunud veelgi enam riskide ennetavale hindamisele, eesmärgiga tagada Eesti ettevõtluskeskkonna usaldusväärsus ja läbipaistvus.
Uue seadusandluse ning osaliselt kindlasti ka päevakorda kerkinud rahapesuskandaalide tõttu on rahapesu ja terrorismi rahastami